**PÁLYÁZATI FELHÍVÁS**

**Ingatlan bérbeadására**

A **Budapesti Közlekedési Zártkörűen Működő Részvénytársaság** (1072 Budapest, Akácfa utca 15.) (továbbiakban: Kiíró) **nyilvános, kétfordulós pályázatot hirdet a tulajdonában lévő alábbi ingatlan bérbeadására.**

|  |  |  |  |  |
| --- | --- | --- | --- | --- |
| **A bérlemény címe** | **Megnevezés** | **Terület**  **(m2)** | **Ajánlati biztosíték**  **(nettó Ft)** | **A bérlet futamideje** |
| **Bp. XXI. Csepel Szent Imre tér autóbusz végállomás épülete** | **helyiség** | **50** | **100.000,-** | ***határozott idő, 5 év*** |

Közüzemi szolgáltatások igénybe vétele közszolgáltatótól vagy BKV-tól történhet.

|  |  |
| --- | --- |
| **Szolgáltatás típusa** | **Igényelhető mennyiség** |
| elektromos energia | 1x32 A; 6,7 kW |
| víz és csatorna | 1 m3/nap |
| földgáz (konyha) | 4 m3/óra |

Az elektromos energia és a földgáz igénybevétel technikai okokból jelenleg nem lehetséges!

A fűtés a végállomás épületével közös, arról nem leválasztható. A fűtési célú földgáz elszámolására a bérleti szerződésen felül kötelezően energia továbbadási szerződés kötendő a BKV Zrt-vel.

A Pályázó nyilatkozni köteles arról, hogy igényel-e BKV Zrt-től a meglévő közművekre vonatkozó közműszolgáltatást. Amennyiben igen, azok elszámolására a bérleti szerződésen felül energia továbbadási szerződések kötendők.

A bérlemény kialakításának teljes költsége, a közművek esetleges bővítése a Bérlő feladata, saját költségén, bérbeszámítási, megtérítési igény nélkül.

Pályázó tudomásul veszi, hogy a bérlemény közterületen helyezkedik el, melynek használatáért a közterület tulajdonosi jogait gyakorló Önkormányzat, a mindenkori ide vonatkozó rendelet alapján díjat vet ki. A közterület-használati díj megfizetése, a bérleti szerződés hatályba lépésétől kezdődően, a Bérlőt terheli.

**A pályázat beadásának helye, határideje:**

BKV Zrt. 1072 Budapest, Akácfa utca 15., 311. sz. helyiség

**2022. június 23-án 08:00-12:00 óra között**

**A Pályázatot zárt borítékban, a borítékon az ajánlat tárgyát képező ingatlan megjelölésével kell benyújtani. A Borítékba a kitöltött Pályázati adatlapot, és mellékleteit 2 példányban (egy eredeti és egy másolat) kell elhelyezni.**

**A Pályázati eljárás nyelve a magyar. A pályázóknak kell gondoskodniuk a dokumentumok magyar nyelven történő benyújtásáról, és az eljárás során szükség szerint tolmács részvételének biztosításáról.**

**A Pályázat bontása nyilvános, a beadási határidő lejártát követően azonnal megtörténik.**

**A pályázaton való részvétel feltételei:**

* **a fent megjelölt összegű ajánlati biztosíték Kiíró Budapest Banknál vezetett 10102093-01671903-07000004 számú számlájára a pályázat beadási határidejét megelőző napig történő befizetése.** A befizetésnél megjegyzésként kell feltüntetni a pályázó nevét, valamint a bérlemény címét és megnevezését, melyhez az utalt ajánlati biztosíték kapcsolódik. A befizetett ajánlati biztosíték a pályázat győztese esetében a bérleti szerződés szerinti óvadékba beszámításra kerül. A BKV az ajánlati biztosíték után nem fizet kamatot.
* Pályázat benyújtása Kiíró [www.bkv.hu](http://www.bkv.hu) internetes honlapján elérhető **Pályázati Lap hiánytalan kitöltésével.**

**Nem lehet pályázó:**

* aki végelszámolás, felszámolási eljárás, cégbírósági törvényességi felügyeleti- (megszüntetési), csődeljárás vagy végrehajtás alatt áll, illetve perben áll a Bérbeadóval
* aki tulajdonosa, vagy volt tulajdonosa, tisztségviselője olyan gazdasági társaságnak, amelynek kiegyenlítetlen tartozása van vagy maradt fenn a Bérbeadóval szemben,
* aki korábban bérlőként üzleti magatartásával kárt okozott a Bérbeadónak.
* aki Pályázóként (nyertes, vagy 2. 3. helyezett) a szerződés megkötésétől visszalépett a pályázat benyújtási határidejétől számított 2 éven belül.
* aki korábban már szerződéses kapcsolatban állt a BKV Zrt-vel és mely szerződés a cég szerződésszegése okán felmondásra került.
* akinek a Bérbeadóval szemben fennálló, lejárt kötelezettsége van

Amennyiben egy pályázó ugyanarra a bérleményre több eltérő árajánlatot tartalmazó érvényes pályázatot nyújt be, ebben az esetben a BKV Zrt, kizárólag a legmagasabb árajánlatot tartalmazó pályázatot tekinti érvényesnek

.

**A pályázati eljárással, a jelentkezéssel és az ingatlan megtekintési lehetőségével kapcsolatban további információval szolgál: Ingatlanhasznosítási csoport munkatársai (tel.: 461-6500/11462 és 11069) munkanapokon 9-15 óra között.**

**Az ingatlan megtekintésére igény esetén előzetes telefonos megbeszélés alapján, a Kiíró kizárólag az alábbi időpontban biztosít lehetőséget:**

**2022. június 01-én 12:30-13:30 óra között.**

**A pályázat értékelési szempontja** kizárólag a megajánlott bérleti díj nagysága.

A legmagasabbra értékelt ajánlatnak a legmagasabb bérleti díjat ajánló pályázó ajánlata minősül.

**Második fordulóra** (licitálásra) kerül sor, ha a legmagasabbra értékelt és az azt követő érvényes ajánlat(ok) közötti különbség nem haladja meg a 10%-ot. A második fordulóra Kiíró a pályázó által megadott e-mail címre küldött meghívóval hívja fel az érintett pályázókat.

Az ingatlant terhelő egyéb költségek mindenkori aktuális összege, amely lehet:

* helyi adó
* közterület-használati díj, ami jelenleg 33.300,- Ft/hónap,
* stb.

összege a megajánlott bérleti díjon felül a bérlőt terheli.

Ugyancsak a Bérlőt terhelik a BKV-val vagy a közszolgáltatókkal megkötendő külön szerződés alapján közmű-szolgáltatási díjak is

**A BKV által kötött közmű-továbbadási szerződésminták a jelen pályázat megjelenési helyén: a www.bkv.hu weboldalon a *Pályázattal kapcsolatos dokumentumok* menüpontban megtekinthetők.**

**Felhívjuk figyelmüket, hogy ezen sztenderd szerződésminták, a közművekre vonatkozóan külön óvadék megfizetési kötelezettséget írnak elő.**

**Pályázónak ajánlatához a bérleményre vonatkozó színezett látványtervet vagy homlokzati tervet kell mellékelnie.**

**A bérleményben kimért szeszesitalt forgalmazni nem lehet!**

A benyújtott pályázatot Kiíró érvénytelennek nyilvánítja, ha nem felel meg a Pályázati Felhívásban foglaltaknak. Kiíró hiánypótlásra kizárólag a Kiíró által kiküldött hiánypótlási felhívással biztosít lehetőséget. Aki a hiánypótlási felhívásban megjelölt hiányokat nem pótolja, vagy a hiánypótlási felhívásban megjelölt határidőn túl pótolja, annak a pályázatát érvénytelenné nyilvánítja Kiíró.

Nem pótolhatók az alábbi hiányosságok, azaz a benyújtott pályázat azonnali érvénytelenségét okozzák:

* nem jelöl meg egyértelmű díjajánlatot, vagy azt egy másik pályázóéhoz köti;
* nem fizette be a megjelölt határidőig a teljes ajánlati biztosítékot, vagy nem a megjelölt számlaszámra fizette be;
* nem a cég képviseletére feljogosított (vagy cégjegyzésre jogosult, avagy ilyen személytől származó meghatalmazással rendelkező) személy írta alá az ajánlatot;
* **ha a pályázat benyújtója a jelen kiírásban meghatározottak szerint nem lehet pályázó**

A pályázatban nyilatkozni köteles a pályázó, hogy

* a BKV. hu honlapon megtalálható bérleti szerződést megismerte és elfogadja
* a BKV.hu honlapon megtalálható Ingatlanhasznosítási Szabályzatot, és a bérlemények használatára vonatkozó utasításokat megismerte
* nem áll végelszámolás, felszámolási eljárás, cégbírósági törvényességi felügyeleti- (megszüntetési), csődeljárás vagy végrehajtás alatt, továbbá nincs a BKV Zrt-vel szemben fennálló, lejárt kötelezettsége illetve nem áll perben a BKV Zrt-vel illetve nem, vagy nem volt tulajdonosa, tisztségviselője olyan gazdasági társaságnak, amelynek kiegyenlítetlen tartozása van vagy maradt fenn a BKV Zrt-vel szemben, illetve korábban bérlőként üzleti magatartásával nem okozott kárt a BKV Zrt-nek.
* Pályázóként (nyertes, vagy 2. 3. helyezett) a szerződés megkötésétől nem lépett vissza a pályázat benyújtási határidejétől számított 2 éven belül
* korábban már nem állt olyan szerződéses kapcsolatban a BKV Zrt-vel és mely szerződést a cég szerződésszegése okán mondta fel BKV Zrt.
* igényel-e BKV Zrt-től a meglévő közművekre vonatkozó közműszolgáltatást, és ha igen arról is, hogy a BKV Zrt. honlapján megtalálható közmű továbbadási szerződést megismerte és elfogadja

A pályázó ajánlati kötöttsége a pályázat benyújtási határidejének napjától 120 napig tart. A nyertes pályázónak az eredményhirdetést követő 30 napon belül a bérleti szerződést meg kell kötnie.

**A pályázat eredményhirdetésére a pályázatok beadási határidejét követő 90 napon belül, írásban kerül sor.** Az eredményhirdetési határidőt a kiíró egy alkalommal legfeljebb 30 nappal meghosszabbíthatja.

Kiíró nem köt szerződést olyan ajánlattevővel, aki a szerződés aláírásának időpontjában végelszámolás, felszámolási eljárás, cégbírósági törvényességi felügyeleti- (megszüntetési), csődeljárás vagy végrehajtás alatt áll, továbbá a BKV Zrt-vel szemben fennálló, lejárt kötelezettsége van illetve perben áll a BKV Zrt-vel illetve tulajdonosa, vagy volt tulajdonosa, tisztségviselője olyan gazdasági társaságnak, amelynek kiegyenlítetlen tartozása van vagy maradt fenn a BKV Zrt-vel szemben, illetve korábban bérlőként üzleti magatartásával kárt okozott a BKV Zrt-nek.

Amennyiben a pályázat nyertese az előzőekben felsoroltak alá eső személy és hirdettünk 2. helyezettet, úgy a pályázati eljárás eredménye alapján az első helyezettet sorrendben követő pályázóval köt szerződést Kiíró.

Kiíró a Pályázati Felhívást indoklás és költségtérítés nélkül visszavonhatja a pályázatbeadás határidejéig, valamint szintén indoklás és költségtérítés nélkül jogosult a pályázati felhívást a pályázatbeadás napját megelőző 5. napig kiegészíteni, illetve módosítani.

A Kiíró fenntartja magának a jogot, hogy a pályázatot indoklás nélkül eredménytelennek nyilvánítsa.

**Ajánlattevő a „Pályázati Lap” benyújtásával tudomásul veszi, hogy ezen dokumentumon általa feltüntetett e-mail címet ajánlatkérő hivatalos értesítési címnek tekinti, és akként is kezeli. A beérkezett ajánlatok előzetes értékelése függvényében a hiánypótlásra, és az esetlegesen megtartásra kerülő második fordulóra (licit), ajánlatkérő ezen e-mail címre küldött értesítéssel hívja fel az érintett ajánlattevőket, illetve a pályázat eredményéről is erre a címre küld értesítést.**

**Melléklet:** Bérlemény bemutató adatlap.

**BÉRLEMÉNY BEMUTATÓ ADATLAP**

* *A helyiség címe:* Budapest, XXI. Szent Imre téri autóbusz-végállomás
* *Helyrajzi szám:* (208762) közterület
* *Leltári szám:* LSZ0000942
* *Terület:* 50,00 m2

*Bérleményazonosító:* Bp. XXI. 208762 hrsz FH

**A bérlemény elhelyezkedése, jellemzői:**

A helyiségcsoport az autóbusz-végállomás forgalmi épületében helyezkedik el, közterületi kapcsolata van.

A bérleményben található helyiségek száma: lásd bérlemény alaprajza.

Általános állapot: külső - belső felújításra szorul.

Megközelíthető tömegközlekedési eszközökkel és gépjárművel.

Parkolási lehetőség van.

**Jelenlegi-korábbi hasznosítása (funkciója):** büfé (pizza, gyros).

**Terhek a fizetendő bérleti díjon felül:**

* közműdíj
* közterület használati díj jelenleg: 33.300,- Ft/hó

**Közművek, mérőórák:**

* Ivóvíz ellátás: van.
  + önálló mérőóra: van (almérő).
* Szennyvíz hálózat: városi hálózatra csatlakozik.
* Elektromos energia: jelenleg nem elérhető.
  + önálló mérőóra: -
* Gázellátás: jelenleg nem elérhető.
  + önálló mérőóra: -

**Egyéb megjegyzések:**

A bérlemény jelenleg üres.

A bérleményben nincsenek leltári tárgyak.

Bérlemény fotója:



Bérlemény alaprajza:

Átnézeti rajz:



Bérlemény alaprajz:



Készítette: Ingatlanhasznosítási Osztály

Készült: 2022. május 09.